OpenLLM-France/wikimedia huggingface dataset:
# Lampsilis altilis

Lampsilis altilis és una espècie de mol·lusc bivalve pertanyent a la família Unionidae.

## Descripció

* És un musclo de mida mitjana (poques vegades fa més de 100 mm de longitud).
* La closca és gairebé de forma ovalada.
* El color varia de marró groguenc a negre i marcat amb ratlles fines.
* El nacre és blanc i sembla iridescent a la regió posterior.

## Hàbitat

Viu a l'aigua dolça.

## Distribució geogràfica

Es troba als Estats Units: Alabama, Geòrgia i Tennessee.

## Estat de conservació

Les seues amenaces principals són la sedimentació, la degradació de la qualitat de l'aigua i les modificacions esdevingudes al seu hàbitat.

## Referències

* ↑ Georgia Museum of Natural History Arxivat 2010-06-11 a Wayback Machine. (anglès)
* 1 2 Cummings, K.; Cordeiro, J. (2012). "Hamiota altilis." 2012 Llista Vermella de la UICN. Unió Internacional per a la Conservació de la Natura, edició 2012. [Consulta: 26 abril 2023]
* 1 2 ZipCodeZoo (anglès)
* ↑ The U.S. Fish and Wildlife Service (anglès)

## Bibliografia

* Baillie, J. i Groombridge, B., 1996. 1996 IUCN Red List of Threatened Animals. International Union for Conservation of Nature, Gland, Suïssa.
* Evans, R. D., 2001. Historical and contemporary distributions of aquatic mollusks in the Upper Connasauga River system of Georgia and Tennessee. M.S. Thesis, University of Tennessee Chattanooga, 277 p.
* Gangloff, M. M., 2003. The status, physical habitat associations, and parasites of freshwater mussels in the upper Alabama River Drainage, Alabama. Ph.D. Dissertation, Auburn University.
* Groombridge, B. (ed.), 1994. 1994 IUCN Red List of Threatened Animals. IUCN, Gland, Suïssa.
* Haag, W. R. i M. L. Warren, 1997. Host fishes and reproductive biology of 6 freshwater mussel species from the Mobile Basin, USA. Journal of the North American Benthological Society 16: 576-585.
* Haag, W. R., M. L. Warren i M. Shillingsford, 1999. Host fishes and host-attracting behavior of Lampsilis altilis and Villosa vibex (Bivalvia: Unionidae). American Midland Naturalist 141: 149-157.
* Hurd, J. C., 1974. Systematics and zoogeography of the unionacean mollusks of the Coosa RIver Drainage of Alabama, Georgia and Tennessee. Ph.D. Dissertation, Auburn University, 240 p.
* Roe, K. J., P. D. Hartfield i C. Lydeard, 2001. Phylogeographic analysis of the threatened and endangered superconglutinate-producing mussels of the genus Lampsilis (Bivalvia: Unionidae). Molecular Ecology 10:2225-2234.
* Turgeon, D. D., A. E. Bogan, E. V. Coan, W. K. Emerson, W. G. Lyons, W. Pratt, et al., 1988. Common and scientific names of aquatic invertebrates from the United States and Canada: mollusks. American Fisheries Society Special Publication, 16. American Fisheries Society, Bethesda, Maryland, els Estats Units. ISBN 0-913235-47-4.

## Enllaços externs

* Catalogue of Life (anglès)
* Barcodes of Life (anglès)
* Animal Pictures Archive Arxivat 2010-02-13 a Wayback Machine. (anglès)
# Mauvais sang (pel·lícula)

Mala sang (títol original: Mauvais Sang; pronunciació francesa: ​: //), també traduïda La nit és jove, és la segona pel·lícula de Leos Carax. Va ser estrenada l'any 1986 al 37è Festival de Cinema de Berlí. Posteriorment va ser nominada a tres Premis César i va guanyar el Premi Louis Delluc. El títol fa referència al poema homònim d'Arthur Rimbaud, inclos en el seu llibre Una temporada en l'infern. La pel·lícula va ser vista per 504.803 persones als cinemes de França.

## Resum del film

Ens trobem en un futur proper a la ciutat de París. En Marc i en Hans són dos lladres que són amenaçats per una dona amb el sobrenom de "l'americana", ja que tenen un gran deute i només els deixa dues setmanes per pagar-lo. Per aquest motiu, es plantegen idear un robatori d'una vacuna contra una nova malaltia anomenada STBO. La vacuna es troba a un laboratori i és la única solució per posar-li fre al virus, que afecta a aquelles parelles que fan l'amor sense estimar-se. Després de la mort de Jean, qui era el tercer participant encarregat de ser l'element central del cop, Hans i Marc apel·len al talent d'Alex, el seu fill.
L'Alex (sobrenom Langue pendue) és un jove ambiciós i rebel que necessita un canvi d'aires. Per tant, decideix deixar a la seva nòvia Lise i accepta formar part de l'equip. De camí al lloc on formularan l'estratègia, veu una noia per qui sent una forta atracció. Posteriorment, sabrà que es tracta de l'amant de Marc i s'enamorarà perdudament d'ella. La seva relació representarà un amor impossible.
Finalment, el robatori de la vacuna contra el virus va malament, ja que Alex ha estat traït per un vell amic que el delata i és atrapat a l'acte. Tot i això, aconsegueix escapar i retorna amb en Marc i en Hans. L'Alex aconsegueix, durant un temps, ocultar la seva lesió, ja que ha estat disparat per tal que els seus companys, que no ho saben, el portin a l'aeròdrom des d'on podrà fugir a Suïssa i rebre la seva recompensa. Tot i això, se n'acabaran adonant i l'Alex, ferit, acabarà morint dessagnat.

## Repartiment

| Actor/Actriu | Personatge |
| Michel Piccoli | Marc |
| Juliette Binoche | Anna |
| Denis Lavant | Alex |
| Hans Meyer | Hans |
| Julie Delpy | Lise |
| Carroll Brooks | dona americana |
| Hugo Pratt | Boris |
| Mireille Perrier | jove mare |
| Serge Reggiani | Charlie |
| Jérôme Zucca | Thomas |

## Premis i nominacions
### Festival de Cinema de Berlín 1987

* Nominada a l'Ós de Plata
* Guanyadora d'Alfred Bauer Premio
* Guanyadora del premi C. I. C. A. I.

### César Premis 1987

* Nominada a Millor Actriu Juliette Binoche
* Més Prometedora Actriu Julie Delpy
* Nominada a la Millor Cinematografia - Jean-Yves Escoffier

### Premi Louis Delluc, 1986

* Millor Pel·lícula

## Referències

* ↑ «Berlinale: 1987 Programme». berlinale.de. [Consulta: 27 febrer 2011].
* ↑ «Mauvais sang - Premiers Plans - Angers festival 2013». Premiersplans.org. Arxivat de l'original el 30 de desembre de 2014. [Consulta: 30 desembre 2014].
* ↑ «Mauvais sang (1986)- JPBox-Office». Jpbox-office.com. [Consulta: 30 desembre 2014].
# Medalla de l'Atlàntic Sud 1982

La Medalla de l'Atlàntic Sud (anglès:South Atlantic Medal) és una medalla de campanya britànica concedida al personal militar i civil britànic pels seus serveis durant la Guerra de les Malvines de 1982, entre el Regne Unit i l'Argentina. Se'n van concedir 29.700. L' Associació de la Medalla de l'Atlàntic Sud Arxivat 2010-05-31 a Wayback Machine. va crear-se el 1997.

## Lliurament de la medalla

La medalla era lliurada per 30 dies de servei continuat o acumulat entre 7º i 60º latitud Sud entre el 2 d'abril i el 14 de juny de 1982 (que es completessin no més tard del 12 de juliol de 1982). El 2 d'abril va ser el dia de la invasió argentina, i el 14 de juny va ser la data de la rendició argentina.
La roseta era concedida per un dia de servei entre 35º i 60º de latitud Sud o per realitzar almenys una sortida operativa al sud de l'illa Ascension entre el 2 d'abril i el 14 de juny de 1982 (completant no després del 12 de juliol de 1982).

## Receptors

La Medalla de l'Atlàntic Sud es va concedir en unes 29.700 ocasions, i entre els receptors estava el Príncep Andreu. Els membres de la Marina Mercant i els civils també eren elegibles per la medalla, com el periodista Michael Nicholson.
| Branca | Medalles concedides |
| Exèrcit Britànic | 7.000 |
| Royal Air Force | 2.000 |
| Royal Navy | 13.000 |
| Royal Marines | 3.700 |
| Reial Flota Auxiliar | 2.000 |
| Marina Mercant/Civilis | 2.000 |

## Disseny

Una medalla circular, de 36mm de diàmetre, feta en cuproníquel. A l'anvers figura la imatge coronada de la Reina mirant a la dreta, amb la inscripció ELIZABETH II DEI GRATIA REGINA FID. DEF. (ELIZABETH II DEI GRATIA REGINA FIDEI DEFENSOR; Elisabet II, per la gràcia de Déu, Reina i Defensora de la Fe).
Al revers apareix l'escut de les illes Malvines, amb la inscripció "DESIRE THE RIGHT" (en al·lusió al vaixell de l'explorador britànic John Davis, el "Desire"). A la vora hi ha una corona de llorer i la inscripció "SOUTH ATLANTIC MEDAL".
El galó té una franja central de color verd mar, amb una franja als costats en blanc i blau imperi. La roseta pot lluir-se sobre el galó.

## Referències

* 1 2 «Ministry of Defence». www.mod.uk. [Consulta: 30 gener 2008].
* ↑ «Medals of Britain's Forgotten Wars». www.britains-smallwars.com. Arxivat de l'original el 2008-01-11. [Consulta: 30 gener 2008].
* ↑ «South Atlantic Medal 1982». www.stephen-stratford.co.uk. Arxivat de l'original el 2013-01-08. [Consulta: 30 gener 2008].

## Enllaços externs

* The South Atlantic Medal Association (1982) Arxivat 2010-05-31 a Wayback Machine.
# Percina notogramma

Percina notogramma és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 8,4 cm de longitud total.

## Distribució geogràfica

Es troba a Nord-amèrica: Maryland, Virgínia i Virgínia Occidental.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Percina peltata

Percina peltata és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 9 cm de longitud total.

## Distribució geogràfica

Es troba a Nord-amèrica: des de Nova York fins a Carolina del Nord.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pereskiopsis

Pereskiopsis (del grec opsis, "ull", a causa de la seva semblança amb el gènere Pereskia) és un gènere de cactus amb 8 espècies que pertanyen a la família de les Cactaceae.
Peireskiopsis Vaupel és una variant ortogràfica.
Pereskiopsis no és un típic cactus, té grans fulles verdes i creix com un arbust. Només la presència d'arèoles, usualment amb espines i flors permet que se l'identifiqui amb un cactus. Les flors s'obren durant el dia.

## Taxonomia

* Pereskiopsis aquosa
* Pereskiopsis blakeana
* Pereskiopsis deguetti
* Pereskiopsis gatesii
* Pereskiopsis kellermanii
* Pereskiopsis porteri
* Pereskiopsis rotundifolia
* Pereskiopsis spathulata

## Referències

* Anderson and Brown. Cactus Family. Timber Press. pp.572 ISBN 0-88192-498-9

## Enllaços externs

* http://cactiguide.com/cactus/?genus=Pereskiopsis
# Lumbago

El lumbago o la llomadura (nom popular) és el dolor en la zona lumbar causada per una síndrome músculo-esquelètica, és a dir, trastorns relacionats amb les vèrtebres lumbars i les estructures de teixits tous com músculs, lligaments, nervis i discs intervertebrals. Té diverses etiologies, essent les més comunes l'estrès, el sobreesforç físic i les males postures.
S'ha calculat que aquest dolor pot afectar el 80% de la població en algun moment de la vida i que ocasiona el més gran nombre de dies de baixa laboral. En un nombre significatiu de persones, el dolor lumbar pot ser recurrent, millorant i empitjorant a cada cicle. En petita proporció aquest dolor pot ser crònic.
El lumbago és la lumbàlgia aguda sense radiculitis.

## Prevenció

El risc de patir aquesta mena de trastorns es poden reduir evitant moviments bruscs, adoptant bones postures i fer un escalfament abans de fer exercici, evitar el sobrepès i l'obesitat.

## Tractament

Segons l'origen el tractament va des d'aplicar calor local, repòs i rehabilitació a tractaments amb fàrmacs antiinflamatoris i relaxants musculars i en casos greus intervenció quirúrgica a la columna vertebral.

## Referències

* ↑ «Lumbago». Gran Enciclopèdia Catalana. Barcelona: Grup Enciclopèdia Catalana.
* ↑ irishhealth.com > Lumbago Arxivat 2012-02-24 a Wayback Machine. Retrieved on Dec 25, 2009
* ↑ «Lower Back Pain Fact Sheet. nih.gov». Arxivat de l'original el 2016-03-04. [Consulta: 16 juny 2008].
* ↑ Glossari de fisioteràpia, pàg 146, Universitat Autònoma de Barcelona, ISBN 9788449026140 (català)
Viccionari
# Luis Troquel

Luis Troquel és un periodista musical, compositor, lletrista i guionista de televisió espanyol. Forma part de l'equip de guionistes del programa musical Cachitos de hierro y cromo (La 2). Va començar la seva carrera periodística a la revista Rockdelux, amb la qual continua col·laborant, i amb una biografia de la banda anglesa The Smiths publicada el 1992. Ha treballat en el programa Música Moderna (BTV) i en l'emissora Flamencaymás, i escriu sobretot per a El Periódico de Catalunya, on dona prova de la seva versatilitat i del seu coneixement de les «músiques populars».

## Referències

* ↑ Parkas, Victor «"El reggaetón es el nuevo pasodoble"» (en castellà). El País [Madrid], 08-06-2016. ISSN: 1134-6582.
* ↑ Luis Troquel a Discogs (anglès)
* ↑ «Luis Troquel». Centre de Cultura Contemporània de Barcelona (CCCB). [Consulta: 15 novembre 2019].
* ↑ Bianciotto, Jordi. «Un Luis Troquel a les nostres vides» (en castellà). NacióDigital, 06-09-2019. [Consulta: 15 novembre 2019].

## Enllaços externs

* Luis Troquel: Un suicidio muy dulce, entrevista a La factoría del ritmo (2006) (castellà)
# Lu Chunlong

Lu Chunlong (xinès simplificat: 陆春龙; xinès tradicional: 陸春龍; pinyin: Lù Chūnlóng) (Jiangyin, República Popular de la Xina, 1989) és un gimnasta xinès, especialitzat en trampolí i guanyador de dues medalles olímpiques.

## Biografia

Va néixer el 8 d'abril de 1989 a la ciutat de Jiangyin, població situada a la província de Jiangsu (República Popular de la Xina).

## Carrera esportiva

Va participar, als 19 anys, en els Jocs Olímpics d'Estiu de 2008 realitzats a Pequín (República Popular de la Xina), on va aconseguir guanyar la medalla d'or en la prova masculina de trampolí. En els Jocs Olímpics d'Estiu de 2012 celebrats a Londres (Regne Unit) va aconseguir guanyar la medalla de bronze en aquesta mateixa prova.
Al llarg de la seva carrera ha guanyat tres medalles en el Campionat del Món de trampolí, dues d'elles d'or, i una medalla de plata als Jocs Asiàtics.
# Lu Hsun (cràter)

Lu Hsun és un cràter d'impacte en el planeta Mercuri de 96 km de diàmetre. Porta el nom de l'escriptor xinès Lu Xun (1881-1936), i el seu nom va ser aprovat per la Unió Astronòmica Internacional el 1976.

## Referències

* ↑ «Lu Hsun». Gazetteer of Planetary Nomenclature. United States Geological Survey, 11-10-2016. [Consulta: 12 juny 2017].

## Vegeu també

* Llista de cràters de Mercuri
# Llista de reserves índies d'Alberta

Les reserves índies per a les Primeres Nacions d'Alberta foren establides per una sèrie de tractats, concretament el Tractat 6, Tractat 7, i Tractat 8.
Les reserves d'Alberta cobreixen una àrea total d'1.622.630 acres (6.566,69 km²).
Sota l'Acta de la Nord-amèrica britànica, l'autoritat legislativa sobre les reserves índies es col·loca exclusivament amb el parlament nacional i específicament Afers Aborígens i Desenvolupament del Nord del Canadà. L'administració local és posada sota els governs nadius locals.

## Llista d'assentaments d'Alberta

Afers Aborígens i Desenvolupament del Nord del Canadà i Statistics Canada reconeixen els següents following assentaments indis a Alberta.
| Nom Oficial | Primera Nació(s) | Consell Tribal | Tractat | Àrea (ha) | Població (2011) | Població (2006) |
| Carcajou Settlement 187 | | | | 43,00 | 0 | 0 |
| Cadotte Lake Indian Settlement | Woodland Cree First Nation | Kee Tas Kee Now Tribal Council | 8 | | | |
| Desmarais Settlement | Bigstone Cree Nation | | 8 | 144,00 | 129 | 78 |
| Fort MacKay | | | | 817,00 | 562 | 521 |
| Garden Creek Indian Settlement | Little Red River Cree Nation | North Peace Tribal Council | 8 | | | |
| Little Buffalo Indian Settlement | Lubicon Lake Indian Nation | | 8 | 1.210,00 | 387 | n/a |

## Referències

* ↑ «Types of Municipalities in Alberta». Arxivat de l'original el 2006-12-14. [Consulta: 7 desembre 2014].
* 1 2 3 «List of Reserves/Settlements/Villages (Alberta)» p. 1–10. Aboriginal Affairs and Northern Development Canada, 11-12-2008. [Consulta: 23 abril 2012].
* ↑ «List of First Nations (Alberta)» p. 1–3. Aboriginal Affairs and Northern Development Canada, 11-12-2008. Arxivat de l'original el 2012-05-01. [Consulta: 23 abril 2012].
* ↑ «List of Tribal Councils (Alberta)». Aboriginal Affairs and Northern Development Canada, 11-12-2008. [Consulta: 23 abril 2012].
* 1 2 3 «Population and dwelling counts, for Canada, provinces and territories, and census subdivisions (municipalities), 2011 and 2006 censuses (Alberta)». Statistics Canada, 08-02-2012. [Consulta: 23 abril 2012].

## Enllaços externs

* Govern d'Alberta - Relacions Aborígens
   * Aboriginal Canada Portal Arxivat 2009-02-10 a Wayback Machine. - Primeres Nascions d'Alberta
   * Statistics Canada Arxivat 2016-01-16 a Wayback Machine. - Estadística General de les Primeres Nacions del Canadà
   * Natural Resources Canada Arxivat 2006-07-18 a Wayback Machine. - The Atlas of Canada - North American Indian Population - 1996
   * Alberta Municipal Affairs Arxivat 2006-10-05 a Wayback Machine. - 2005 Official Population List
# Làmina (micologia)

La làmina, en llatí i algunes altres llengües lamella, és una costella papiràcia de l'himenòfor sota el capell d'un bolet, sovint però no sempre de l'ordre agaricals.
Altres grups de fongs amb làmines són:
* El gènere Russula i Lactarius de l'ordre Russulales.
* Diversos gèneres dels Boletales, incloent-hi Gomphidius i Chroogomphus com també Tapinella atrotomentosa (tradicionalment anomenada Paxillus atrotomentosus) i altres espècies d'aquest gènere com Hygrophoropsis aurantiaca.
* Alguns similars als poliporals com Daedalea quercina, Daedaleopsis confragosa, Lenzites betulina i Gloeophyllum sepiarium.

## Classificació

Morfològicament, les làmines es classifiquen segons com s'enganxen a la tija:
* Lliure
* Annexa
* Adnata
* Escotada
* Secedent
* Sinuada
* Subdecurrent
* Decurrent

## Enllaços externs

* IMA Glossari micològic: Gill
# Lluís Muntan Engberg

Lluís Muntan Engberg, espeleòleg, neix a Barcelona el 3 d'agost del 1936. Soci del Grup d'Exploracions Subterrànies (GES) i del Club Muntanyenc Barcelonès. Col·laborà en la confecció dels tres volums del Catàleg espeleològic del Garraf i en la revista Speleon. L'any 1997 va rebre la medalla Forjador de la Història Esportiva de Catalunya.

## Referències

* 1 2 enciclopedia.cat, Lluís Muntan Engberg
* ↑ «Lluís Muntan Engberg». Gran Enciclopèdia Catalana. Barcelona: Grup Enciclopèdia Catalana.
# Maafir

Maafir és una tribu del Iemen. Els maafirs són considerats part dels himyar i ocupen l'antic districte otomà de Taizziyya al Iemen, i el districte iemenita d'al-Hudjariyya o Hughatiyya (que existia vers 1970), dins de la governació de Taizz.
Ja són esmentats en una inscripció sabea preislàmica a Sirwah de vers el 500 aC. La tribu va estar sotmesa als sabeus. La ciutat de Sawwa que s'oposava als sabeus, va enviar una ambaixada al rei per sotmetre's i sembla que els habitants van actuar sota influència dels maafirs, mentre que el príncep local de Sawwa, Shamir Dhu Ruayn estava aliat als habashats, que eren enemic dels sabeus. Els territori dels maafirs fou governat pels al-Karanda amb capital a Djaba.
Els maafirs, els Dhu Ruayn, i els habashats locals van abraçar l'islam el 630. Posteriorment els maafirs van emigrar a Egipte. Un maafir fou l'encarregat de traçar el pla de la vila de Fustat. Els maafirs que van quedar al Iemen van caure sota domini dels ziyadites de Zabid al segle ix. Al segle xii el territori estava en mans dels zuràyides però el van perdre davant els màhdides. Fou conquerit més tard pels aiúbides entre 1173 i 1176. Els rassúlides que van succeir als aiúbides, van organitzar militarment el país. El 1618 un xeic dels maafirs es va revoltar contra els otomans.

## Referències

* Enciclopèdia de l'islam, V, 901.
# Lusoafricans

Els lusoafricans són persones d'origen portuguès que van néixer a Àfrica o persones que van néixer en Portugal però han passat bona part de les seves vides a terres africanes. El terme "lusoafricà" no ha de ser confós amb afroportuguès o afrolusità, ja que aquests termes són usats per a designar els portuguesos d'ascendència negroafricana. La major comunitat portuguesa que viu al continent africà es troba a Àfrica del Sud (cerca de 500.000 en 2013), mentre que altres minories viuen a Namíbia i els estats de llengua portuguesa d'Àfrica (Angola, Cap Verd, Guinea Bissau, Moçambic i São Tomé i Príncipe.
Guinea Bissau es va independitzar en 1974, seguit per la resta de les colònies en 1975. La major part dels colons portuguesos va tornar a Portugal, on eren anomenats retornados. Alguns migraren cap a altres països com Sud-àfrica, Malawi, Namíbia i Zimbàbue així com a Brasil i als Estats Units d'Amèrica.
Quan es va fundar la Comunitat de Països de Llengua Portuguesa va ser fundada en 1996, alguns portuguesos i un nombre de lusobrasilers van arribar a demanar ajuda econòmica i educativa per als països africans de llengua portuguesa. Alguns d'aquests portuguesos van adoptar Àfrica com la seva residència permanent.
La majoria dels lusoafricans són lusosudafricans, i la major part és resultant de la migració directa de Portugal, principalment de l'illa de Madeira.

## Lusoafricans notables

* Dimas Teixeira, futbolista portuguès
* Fernando Peyroteo, futbolista portuguès
* Francisco Santos, atleta angolès
* Mia Couto, periodista moçambicà
* João Ricardo, futbolista angolès
* José Craveirinha, poeta moçambiquès
* José Eduardo Agualusa, jornalista angolès
* José Luandino Vieira, escritor angolès
* Marco Abreu, futbolista angolès
* Mariza, cantora portuguesa
* Noémia de Sousa, poetessa moçambicana
* Paulo Figueiredo, futbolista angolès
* Pepetela, escriptor angolès
* Wayne Ferreira, tenista sudafricà

## Referències

* ↑ Pagina Observatório emigração, 30 de novembrr 2015
* 1 2 Pagina Observatório emigração, 30 de novembre 2015
* ↑ NEUSA MARIA MENDES DE GUSMÃO: LUSO-AFRICANOS EM PORTUGAL: PORTUGUESES OU IMIGRANTES? Arxivat 2015-12-08 a Wayback Machine., anpocs.org, consultada el 30 de novembre 2015
* ↑ O termo luso-africano, aulete.com.br, 30 de novembre 2015
* ↑ Portugueses já fazem parte da população sul-africana, dn.pt, publicat el 6 de desembre 2013
* ↑ Mostra de filmes luso-africanos em Brasília, redeangola.info, 30 de novembre 2015

## Vegeu també

* Lusomoçambiquesos
* Lusoangolesos

## Enllaços externs

* Luso-africanos em Portugal: nas margens da etnicidade
# Lázaro

Lázaro és el nom dels següents personatges:
* Antonio Lázaro Tensa (València, 1849 - 1915), advocat i polític valencià
* Blas Lázaro e Ibiza (1858 - 1921), professor, farmacèutic, botànic, micòleg i ficòleg espanyol
* Fernando Lázaro Carreter (Saragossa, 1923 - Madrid, 2004), filòleg, periodista, lingüista i membre de la Real Academia Española
* Hipòlit Lázaro i Higueras (Barcelona, 1887 - 1974), tenor català
* Joan Làzaro i Costa (Manresa, 1944), compositor de sardanes i capdanser del grup sardanista Dintre el bosc
* José Lázaro Galdiano (Beire, Navarra, 1862 - Madrid, 1947), financer, mecenes, editor, bibliòfil i col·leccionista d'art espanyol
* Roque Lázaro compositor espanyol dels segles XVII i XVIII